“የሄሮድስ አበጋዞች የተወለደልንን የተስፋ ብርሃን ለመግደል ይጥራሉ” አብይ አህመድ ጠቅላይ ሚኒስትር
 በጋዜጣው ሪፖርተርአዲስ አበባ፦ የተወለደልንን የተስፋ ብርሃን ለመግደል ሄሮድሶች ቢጥሩም ከብልጽግና መንገዳችን እንደማያስቀሩን ጠቅላይ ሚኒስትር አብይ አህመድ አስታወቁ።ከእንግዲህ የኢትዮጵያ ስኬትና ውድቀት ማዕከሉ የእኛ ጥንካሬና ድክመት ነው ብለን ማመን እንዳለብን አመለከቱ።ጠቅላይ ሚኒስትሩ የገና በአልን አስመልክተው ትናንት ባስተላለፉት መልእክት እንዳስታወቁት፤ ኢትዮጵያ በልደቱ ቀን ቆማ ልደትን የምታከብር ሀገር ናት። ተስፋዋን፣ ሰላሟን፣ ንጋትና ብልጽግናዋን እንዳታይ በዙሪያዋ የቆሙ የሄሮድስ አበጋዞች አሉ። በቻሉት መጠን መከራችን እንዲቀጥል ይፈልጋሉ። “የተወለደልንን የተስፋ
ብርሃን ለመግደል ይጥራሉ።
ከተማዋን የዋይታ ከተማ
ለማድረግ ይለፋሉ። ነገን
እንዳናይ መስኮቶችን ሁሉ
ይዘጋሉ። ወደ ተስፋ
መጠጊያ ዋሻችንን በቋጥኝ ደፍነው በቀቢጸ ተስፋ ውስጥ እንድንቆይ የተቻላቸውን ሁሉ ያደርጋሉ።ሆኖም ግን ፈተናችንን ያበዙብን ሄሮድሶች ከብልጽግና መንገዳችን አያስቀሩንም”ብለዋል። ሄሮድሶች እስከ መጨረሻው
ሕቅታቸው ወደ ኋላ
ሊጎትቱን ቢጥሩም ጨርሶ
ከጉዟችን ሊያስቆሙን አይችሉም
ያሉት ጠቅላይ ሚኒስትሩ፤
በመንገዱ ላይ የዘሩትን
አሜኬላ እየለቀምን፣ እንቅፋትና
ጋሬጣውን ተሻግረን ከተራራው
አናት መውጣታችን እንደማይቀር
አመልክተዋል። የተሰበረውን ድልድይ ጠግነን፣ ከችግሮቻችን በላይ ከፍ ብለን ያለጥርጥር ኢትዮጵያን ወደ ተስፋዋ አድማስ እናደርሳታለን ያሉት ዶክተር አብይ፤ ገና ያኔ የለውጥ ጉዟችን ሲወለድ ጀምሮ ተመሳሳዩን ሲያደርጉ ነበር። በየወቅትና አጋጣሚው ጉዟችን እንዲሰናከል ያልወረወሩት ድንጋይና ያልጣሉት ጋሬጣ እንዳልነበር አስታውቀዋል። “ከመንገዳችን ሳንሰናከል
ገፍተናል፤ በፈተናዎቻችን ትምህርት፣
በችግሮቻችን ጥንካሬ፣ በእንቅፋቶቻችን
ብርታት እያገኘን ዛሬ
ላይ ደርሰናል። ከእያንዳንዱ
ጨለማ ወዲያ ንጋት
መኖሩን እያመንን፣ ዐይናችንን
ወደ ወጋገኑ አቅንተን
ጉዟችንን ቀጥለናል። እኛ
አንድ ወደ ፊት በተራመድን ቁጥር ችግሮቻችን ወደኋላ ይሸሻሉ፤ እኛ ይበልጥ በበረታን ቁጥር እነሱ ይሸነፋሉ”ብለዋል።ለኢትዮጵያ የፈነጠቀውን የተስፋ ብርሃን ከእንግዲህ ማንም ሊያጠፋው አይቻለውም ሲባል እስከናካቴው አይሞክርም ማለት እንዳልሆነ የጠቆሙት ጠቅላይ ሚኒስትሩ፤ የሄሮድስ ወታደሮች ሕጻኑን ክርስቶስ እስከ ግብጽ ድንበር ድረስ እንደተከታተሉት ሁሉ ፈታኞቻችን ነገም እንደሚከተሉን አመልክተዋል። “እንቅፋቶቻችን መልካቸውን
እየቀያየሩ በመንገዳችን ላይ
መቆማቸውን ይቀጥላሉ። ከእንግዲህ
የኢትዮጵያ የትንሣኤ ጉዞ
ፍጥነቱ ከምንም በላይ
የሚወሰነው በእኛ ጥንካሬ
እንጂ በእነሱ ችግር
ፈጣሪነት መጠን አይደለም፤መሆንም የለበትም።እኛ እስካልፈቀድንላቸው ድረስ ለሀገራችን የተወለደውን ተስፋ ሊያመክኑት፣ የተለኮሰውን ፋና ሊያጠፉት አይችሉም”ብለዋል። ጨልሞባት የነበረችው ሀገራችን
ምሽቷ መንጋት ጀምሯል
– እኛ ከበረታን ዳግም
በእነሱ ሤራ አይጨልምም።
ያጎበጣት የዘመናት ፍዳ
አንዴ መደርመስ ጀምሯል
– እኛ ችላ እስካላልን
ድረስ ዳግም አይቆለልም።
ከእንግዲህ የኢትዮጵያ ስኬትና
ውድቀት ማዕከሉ የእኛ
ጥንካሬና ድክመት ነው
ብለን ማመን እንዳለብንም
አሳስበዋል።አዲስ ዘመን ታህሳስ
29/2013 